b'\n_START_ARTICLE_\nGospodarstvo Albanije\n_START_SECTION_\nPoljoprivreda\n_START_PARAGRAPH_\nAlbanija ima 570.000 hektara oranica, 405.000 hektara livada i pa\xc5\xa1njaka, te 124.000 hektara na kojima su zasa\xc4\x91eni vinogradi i vo\xc4\x87njaci. Vi\xc5\xa1e od 50% radno sposobnih Albanaca zaposleno je u ovoj grani gospodarstva._NEWLINE__NEWLINE_Zemljoradnja je ve\xc4\x87inom samoopskrbna ili je namjenjenja doma\xc4\x87em tr\xc5\xbei\xc5\xa1tu. Glavni proizvodi su p\xc5\xa1enica, kukuruz, krumpir, te duhan koji je zna\xc4\x8dajan izvozni proizvod._NEWLINE__NEWLINE_U brdskim i planinskim podru\xc4\x8dijma dr\xc5\xbeave predvladava sto\xc4\x8darstvo. Ribarstvo je skromno i razvijeno u obalnom podru\xc4\x8dju te na Ohridskom i Skadarskom jezeru. Vo\xc4\x87arstvo i vinogradarstvo razvijeni su na sjeveru Albanije, a proizvode se maline, naran\xc4\x8de i stolno gro\xc5\xbe\xc4\x91e.\n_START_SECTION_\nRudarstvo i energetika\n_START_PARAGRAPH_\nRudno bogatstvo bilo je osnova brze industralizacije u socijalisti\xc4\x8dkom vremenu. Va\xc5\xbena je bila kromova ruda, bakrov pirit, nikal i lignit. Devedesetih godina proizvodnja je postupno opala, dok je proizvodnja \xc5\xbeeljeza i nikla napu\xc5\xa1tena._NEWLINE__NEWLINE_Postoji i eksploatacija nafte i zemnog plina u obalnoj ravnici.\n_START_SECTION_\nTurizam\n_START_PARAGRAPH_\nTurizam je u Albaniji skroman zbog slabe prometne i sve ostale infrastrukture, te nesigurnih unutra\xc5\xa1njih prilika. U izgradnji je vi\xc5\xa1e turisti\xc4\x8dkih sredi\xc5\xa1ta na jadranskoj obali.'